Document ID: 31998R0726

Uredba Komisije (ES) št. 726/98
z dne 31. marca 1998
o spremembi Uredbe (ES) št. 2543/95 o določitvi posebnih podrobnih pravil za uporabo sistema izvoznih dovoljenj za oljčno olje
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila spremenjena z Uredbo (ES) št. 1581/96 [2], in zlasti členov 2 in 3 Uredbe,
ker Uredba Komisije (ES) št. 2543/95 [3], kakor je bila spremenjena z Uredbo (ES) št. 2126/96 [4], določa posebna podrobna pravila za uporabo sistema izvoznih dovoljenj za oljčno olje; ker je za izboljšanje načina delovanja sistema treba določiti posebna podrobna pravila uporabe za dovoljenja brez vnaprejšnje določitve nadomestila, zlasti v zvezi s stopnjo varščine in z urnikom za vložitev zahtevkov in izdajo dovoljenj; ker so izkušnje pokazale, da je treba prilagoditi znesek varščine in roke za vložitev zahtevkov; ker bi morali biti sprejeti ukrep, kadar obstaja tveganje, da bodo presežene količine za normalno prodajo, omejeni na izvozna dovoljenja, ki dajejo pravico do plačila nadomestila, da se ne posega v normalno strukturo izvoza brez nadomestil; ker je za boljši nadzor nad strukturo izvoza treba opredeliti podatke, ki jih morajo predložiti države članice;
ker četrta alinea člena 5(1) Uredbe Komisije (EGS) št. 3719/88 z dne 16. novembra 1988 o določitvi skupnih podrobnih pravil za uporabo sistema uvoznih in izvoznih dovoljenj in dovoljenj z vnaprejšnjo določitvijo za kmetijske proizvode [5], kakor je bila nazadnje spremenjena z Uredbo (ES) št. 1404/97 [6], navaja, da v primeru, ko bi pri izvozu varščina znašala manj kakor 5 ekujev, ni potrebno dovoljenje; ker nizka stopnja te varščine za izvoze brez nadomestila pomeni, da bi lahko bilo veliko število izvozov opravljenih brez dovoljenja, kar bi oslabilo nadzor zadevnih količin; ker je treba v izogib tej nevarnosti v takih primerih uporabiti posebne pogoje;
ker so ukrepi, določeni s to uredbo, v skladu z mnenjem Upravljalnega odbora za olja in masti,
SPREJELA NASLEDNJO UREDBO:
Člen 1
Uredbo (ES) št. 2543/95 se spremeni na naslednji način:
1) V členu 2(2) se "11-mestno" zamenja z "12-mestno."
2) V členu 2:
1) odstavek 3 se zamenja z:
"3. Varščina za izvozna dovoljenja znaša:
(a) 10 ekujev na 100 kg neto za dovoljenja z vnaprejšnjo določitvijo nadomestila;
(b) 1 eku na 100 kg neto v vseh ostalih primerih."
2) doda se naslednji odstavek:
"4. Ne glede na četrto alineo člena 5(1) Uredbe (EGS) št. 3719/88 dovoljenje ni potrebno, ko se izvaža količina 50 kg ali manj."
3) V členu 3:
1) odstavek 1 se zamenja z:
"1. Zahtevki za izvozna dovoljenja z vnaprejšnjo določitvijo nadomestila morajo biti vloženi pri pristojnem organu vsak teden od torka do četrtka. Zahtevki, vloženi ob petkih, se obravnavajo, kakor da bi bili vloženi naslednji torek."
2) prvi pododstavek odstavka 2 se zamenja z:
"2. Izvozna dovoljenja z vnaprejšnjo določitvijo nadomestila se izdajo na prvi delovni dan po torku tedna po obdobju iz odstavka 1, če Komisija medtem ni sprejela nobenega od ukrepov iz odstavka 3."
3) zadnji stavek odstavka 3 se zamenja z:
"Ti ukrepi veljajo za izvozna dovoljenja z vnaprejšnjo določitvijo nadomestila in se spreminjajo glede na oznako proizvoda v nomenklaturi kmetijskih proizvodov za izvozna nadomestila."
4) v zadnji alinei člena 3(5) se
"ponedeljek"
zamenja s
"torek"
in doda naslednji stavek:
"Kjer enotni odstotek odobritve, ki znaša manj kakor 80 %, zadeva samo dovoljenja, ki dajejo pravico do nadomestila, lahko izvajalec zahteva, da se za preostalo količino znotraj iste časovne omejitve izda dovoljenje, ki ne daje pravice do nadomestila."
5) doda se naslednji odstavek:
"6. Zahtevki za izvozna dovoljenja brez vnaprejšnje določitve nadomestila se vložijo pri pristojnih organih vsak teden od ponedeljka do petka. Dovoljenja se izdajo takoj."
4) Člen 5 se spremeni na naslednji način:
1) v uvodnem delu odstavka 1 se "četrtek" zamenja s "petek"
2) odstavek 1(a) se zamenja z:
"(a) zahtevki za izvozna dovoljenja z vnaprejšnjo določitvijo nadomestila, ki so bili vloženi od torka do četrtka istega tedna v skladu s členom 3(1)"
3) v odstavku 1(b) se "prejšnji ponedeljek" zamenja z "med predhodnim petkom in četrtkom tistega tedna, z ločeno navedenimi dovoljenji z vnaprejšnjo določitvijo nadomestila in tistimi brez vnaprejšnje določitve nadomestila"
4) v odstavku 2 se del stavka pred alineami zamenja z:
"Uradno obvestilo o zahtevkih iz odstavka 1(a) in kjer se uporablja člen 3(5), navaja podatke iz odstavka 1(b)".
5) v tretji alinei odstavka 2 se doda "kadar je to primerno" pred "stopnjo"
6) odstavku 2 se doda naslednji pododstavek:
"Kjer se dovoljenja izdajajo za operacije pomoči v hrani, se ti podatki navedejo ločeno.".
7) na koncu odstavka 3 se doda naslednje:
"…, z navedbo tržnega leta, med katerim je bilo dovoljenje izdano."
5) Dele B in D Priloge se zamenja s tistimi iz Priloge k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Uporabljala se od 18. aprila 1998.
Ta uredba je v celoti zavezujoča in se neposredno uporablja v vseh državah članicah.
V Bruslju, 31. marca 1998

Labels: 3
17